**Iubire îmbătrânită**

*Vasile Voiculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De vreme ce iubirea, bătrână slăbănoagă,

Își ia de-acum toiagul și pleacă-ncet spre schit,

Cu silă smulge-i floarea ce-n mână ei se roagă

Și țăndări fă oglinda în care s-a privit;

Sfâșie-i lung hlamida, despoaie-o de inele

Și-i zvârle-n foc condurii cu aur la călcâi.

Ucide-n cuib perechea de sure turturele

Ce v-a-ngânat sărutul în zilele dintâi;

Dar lasă-i amintirea cu miros trist de ceară:

Când va veghea în miezul tăcerii din chilii

La iezere de apă cu negură de și seară,

Din sloiul ei să-și toarne urâtului faclii.